Page:Songs of bonnie Scotland.pdf/16

 16 The sparkling dew, o'clearest hue, Is like her shining een; In shape and air, wha can compare, Wi' my sweet lovely Jean? O blaw, ye westlin' winds, blaw saft Amang the leafy trees; Wi' gentle gale, frae muir and dale, Bring hame the laden bees; And bring the lassie back to me That's aye sae neat and clean; Ae blink o her wad banish care, Sae lovely is my Jean.

LOCHABER. Farewell to Lochaber, farewell to my Jean, Where heartsome wi' her I ha'e mony a day been; To Lochaber no more, to Lochaber no more, We'll maybe return to Lochaber no more, These tears that I shed, they're a' for my dear, And no for the dangers attending on weir; Though borne on rough seas to a far bloody shore Maybe to return to Lochaber no more! Though hurricanes rise, though rise every wind, No tempest can equal the storm in my mind; Though loudest of thunder on louder waves roar, There's naething like leavin' my love on the shore. To leave thee behind my heart is sair pain'd; But by ease that's inglorious no fame can be gain'd And beauty and love's the reward of the brave; And I maun deserve it before I can crave.